Kahvel (saade)
"Kahvel" oli TV3-s näidatud Eesti jutu- ja meelelahutussaade. Saade oli eetris aastatel 1998–2002 ja 2005–2007. Saate formaat pärines Soome MTV3-s näidatud jutusaatest "Hyvät, pahat ja rumat" (1992–1997). Saadet "Kahvel" juhtisid Kiur Aarma ja Hannes Võrno. Saate režissöörid on olnud Masa, Maire Radsin ja Jaanus Nõgisto. Esimesel paaril kuul toimetasid saadet Epp Väljaots, Mihkel Kärmas ja Hannes Rumm, novembrist 1998 kuni 2001 Ave Lepik ja Olavi Paide, hooajal 2001–2002 Tiina Jõgeda ja Tõnis Kahu. Aastatel 2005–2007 toimetasid "Kahvlit" taas Ave Lepik ja Olavi Paide, neile lisandus Mart Normet.[viide?] Saadet tootis OÜ Eetriüksus.